paragraph_text: Bajka o caru Saltanu je slobodna obrada narodne bajke koju je Puškin zapisao u dvije različite varijante. Autor nije u potpunosti slijedio niti jednu, slobodno je mijenjao i dopunjavao siže, čuvajući pritom narodni karakter sadržaja. Dugački naziv bajke imitira nazive u tzv. književnosti lubka raširene u 18. stoljeću. U samom djelu se pojavljuju likovi posuđeni iz narodnih bajka, npr. dresirani mačak čiji je prototip bio mačak Bajun.Jegorova, J.N., Realjnyje i mističeskije koški v tvorčestve Puškina, A.S. Puškin v Moskve i Podmoskovje. Materialy XII Puškinskoj kongerencii, 13.-14. listopada 2007., Boljšije Vjazjomy, 2008.